Hipoksija (fiziologija)
Hipoksija (lot. hypoxia, iš gr. hypo 'mažiau' + lot. oxygenum 'deguonis') arba deguonies badas – reiškinys, kai organams ir audiniams stinga deguonies arba kai audiniai nesugeba panaudoti juose esančio deguonies. Atvejai, kai sistemoje natūraliai turi būti mažas kiekis deguonies, nėra vadinami hipoksija. Terminas hipoksija vartojamas kalbant apie įvairius organizmus (augalus, gyvūnus). Jis plačiai vartojamas medicinoje.